Vox ja no exigeix un pacte signat amb el PP i Cs a Madrid: "Buscarem una solució amb què estiguem còmodes tots tres"\nEls ultradretans asseguren que ja estan negociant a Múrcia, en contra de la versió dels de Rivera\n3 min. Madrid 11/07/2019 16:50\n651x366 La líder de Vox a la Comunitat de Madrid, Rocío Monasterio, durant el ple de l'Assemblea de dimecres darrere el líder de Cs, Ignacio Aguado / EFE La líder de Vox a la Comunitat de Madrid, Rocío Monasterio, durant el ple de l'Assemblea de dimecres darrere el líder de Cs, Ignacio Aguado / EFE\nAmb un canvi en les formes, Vox creu que convencerà Ciutadans per assolir un pacte a tres amb demandes dels ultradretans que permeti governar el PP i la formació taronja a Múrcia i Madrid. Ja no és indispensable que existeixi un pacte per escrit i signat per les tres formacions per tal que els ultradretans cedeixin els seus vots en les dues investidures, segons ha explicat aquest dijous el portaveu de Vox al Congrés, Iván Espinosa de los Monteros. "Aquest és l'últim impediment, el primer és arribar a un acord programàtic. Com es presenti és l'últim dels problemes", ha dit Espinosa en relació al document programàtic que fins ara exigien. I ha assegurat que trobaran una fórmula "en què els tres partits estiguem còmodes".\nO sigui, d'alguna manera, s'avenen a un pacte amb Ciutadans més dissimulat en què la formació taronja faci les seves concessions sense que els noms dels dos partits hagin d'aparèixer junts en un mateix acord programàtic. "En aquesta negociació, tothom haurà de cedir. El PP, Vox i Ciutadans. Nosaltres som més petits, doncs haurem de cedir menys, com és natural en qualsevol negociació", ha afegit Espinosa. Fonts del partit insisteixen que ja s'està negociant a Múrcia i responen amb sarcasme a l'argument de Cs, que diu que el que fan és "explicar" l'acord amb el PP als ultradretans. "Nosaltres ja sabem llegir, no portem tres dies a Múrcia xerrant, clar que estem negociant", asseveren aquestes fonts.\nAquesta diferència entre el que és negociar i "prendre un cafè" o explicar un pacte va ser el detonant que fa unes setmanes va trencar les converses a Múrcia i va fer que es frustrés la investidura del popular Fernando López Miras. Paral·lelament, a Madrid, on el president de l'Assemblea és de Cs gràcies als vots de Vox, una reunió d'última hora no va impedir el fracàs de la investidura dimecres passat, que es va celebrar sense candidat perquè Vox no volia cedir gratis els vots a la popular Isabel Díaz Ayuso. Ayuso va proposar després una taula de negociació a tres i aquest dijous ha ofert signar un pacte adjunt del PP amb Vox al que ja està aprovat entre el PP i Cs, de manera que Ciutadans no hagi de pactar amb Vox directament però sí accepti, de manera indirecta, algunes exigències, com ha passat a Andalusia.\nDes de Ciutadans, fonts del partit insisteixen al diari ARA que no hi ha una negociació oberta amb Vox, però creuen que el bloqueig "es trencarà amb vies que potser ara són impossibles d'imaginar". "Ens separen moltes coses a nivell programàtic amb Vox, com la concepció d'Europa o la llibertat en la vida privada, així que no pactem amb ells i això no és cap cordó sanitari", asseguren aquestes fonts, que creuen que Vox acabarà cedint "perquè l'alternativa és un govern d'esquerres".


El cinema indi de gàngsters de 'Gangs of Wassaypur' arriba amb la col·laboració del Festival i Cine Asia - Sitges Film Festival - Festival Internacional de Cinema Fantàstic de Catalunya\nEl cinema indi de gàngsters de 'Gangs of Wassaypur' arriba amb la col·laboració del Festival i Cine Asia\n"El Padrí del cinema indi però amb estil Tarantino", como l’ha definida Screen Internacional. Les dues parts de Gangs of Wasseypur, d’Anurag Kashyap, es projecten conjuntament en una doble sessió a Barcelona i Madrid el proper divendres 25 d’abril, amb la col·laboració de Cine Asia i el Festival de Sitges.\nGangs of Wasseypur es va projectar a Sitges 2012 a la secció Focus Àsia (aleshores Casa Asia) i arriba finalment a l’Estat, distribuïda per ISAAN Entertainement. Per celebrar-ho, els cinemes Girona de Barcelona i l’Artistic Metropol de Madrid han convocat una sessió amb les dues parts del film, en una marató de més cinc hores amb el millor cinema de gàngsters. La projecció de Barcelona –per a la qual sortejarem entrades des de la nostra pàgina de facebook– serà presentada per Ángel Sala i Mike Hostench, director i subdirector respectivament, del Sitges – Festival Internacional de Cinema Fantàstic de Catalunya.\nGangs of Wasseypur va ser la triomfadora als premis Cine Asia 2012. El film narra les històries de tres generacions d’una família de gàngsters a les poblacions índies de Wasseypur i Dhanbad, que lluiten per fer-se amb el control de la zona.\nBarcelona. Cinemes Girona (Girona, 175). Divendres 25 d’abril, a les 20 h.\nMadrid. Artistic Metropol (Cigarreras, 6). Divendres 25 d’abril, a les 19 h.


Primera jornada Sylvia d'hivern a l'Illa de Ter (17.12.2017)\nEl diumenge 17 de desembre vam realitzar la primera sessió d'hivern del sylvia de l'illa de Ter.\nLa jornada ha estat normal quant a nombre d’ocells amb 54 + 1 recaptura però força variats amb 19 espècies tot i que hi trobem a faltar fringíl·lids com caderneres, verdums, gafarrons o pinsans.\nBastanta fred a primera hora, a – 1 ºC, dia assolellat però fred amb una màxima de 10 graus a migdia i amb el riu que porta poca aigua podent creuar sense problemes.\nMuda i iridiscències de la garsa. Júlia Ferrer ©\nMoltes captures a la primera volta (17) i a l'última (19) i poques entremig (18 en 4 voltes) suposem que per la fred.\nDiferències entre femella (esquerra) i mascle de mallerenga blava. Hubert Mas ©\nLes espècies més capturades: mosquiter comú (7), cargolet (6) i rossinyol bord (6). Com a destacable 2 controls amb anelles ICONA, un cargolet anellat el juny del 2012 com un 5, és a dir, nascut el 2011 i que ara té més de 6 anys i una mallerenga carbonera anellada l’octubre del 2012 com a un 3 , és a dir, nascuda aquell any i que ara té 5 anys.\nLa xivitona. Hubert Mas ©\nTambé podem destacar la captura d’una xivitona, un control anellat 2 anys abans a la zona i un control de mosquiter comú també anellat a la zona fa 3 hiverns el desembre del 2014.\nDiversos participants fotografiant i disfrutant del gaig. Hubert Mas ©\nCom a curiositat una guineu a dins de l’Illa!\nAnelladors: Hubert Mas, Guillem Arrufat, Carles Pibernat.\nAltres participants en la jornada: Eduard Rando, Elena Rivas, Júlia Ferrer, Anna Fàbrega, Afra Boix, Raquel Sánchez, Sophie Magro.\nGràcies a tothom per a participar, ens veiem a la propera Jornada al gener.\nRecuperació extrangera al Ter Vell (17.11.2017)\nEl passat 17 de novembre es va realitzar una jornada d’anellament amb una escola al Ter Vell (l’Estartit).\nEs van capturar 7 teixidors (Remiz pendulinus) un d’ells amb anella, que, al comprovar-la, va resultar ser un control estranger de número B4V3913 i remitent Alemà (Radolfzell Germany).\nEl teixidor controlat. Alba Casals ©\nAquestes anelles s’utilitzen al sud d’Alemanya, Berlin i Àustria. Per tant ha realitzat un viatge de mínim 700 km (al no saber el lloc exacte s’ha utilitzat el punt més proper del territori Alemany). Estarem a l’espera per saber d’on prové aquest ocell.\nL'anella Alemana. Guillem Arrufat ©\nCom a dada curiosa, el teixidor, és l’ocell amb més índex de recuperacions (1/200) respecte a la resta d’ocells (1/1000).\nPublicat per Alba Casals a les 18:54 Cap comentari:\nJornada amb els Bitxacs de la UdG a les hortes de Salt (12.11.2017)\nEl passat 12 de novembre vam rebre la visita dels bitxacs de la UdG, què estaven realitzant un curset d’introducció a l’anellament científic d’ocells, on es va realitzar una jornada teòrico-pràctica a les hortes del marquès de Salt.\nEstornell vulgar (Sturnus vulgaris). Alba Casals ©\nLes xarxes es van muntar a la matinada abans de la sortida del sol distribuides amb 2 bateries i una xarxa individual. Una bateria de dues xarxes de 12 metres es va muntar a les oliveres, l’altra bateria de 3 xarxes de 12 metres es va muntar al llarg de les vimeteres i l’altra xarxa individual de 12 metres també a l’altre costat del camí.\nVa ser una jornada intensa amb moltes captures, tantes com 115 i una gran diversitat d’espècies, com ja ens té acostumats les hortes, un total de 16 espècies.\nLes espècies més capturades van ser el pinsà comú (Fringilla coelebs), el pardal xarrec (Passer montanus) i la mallerenga cuallarga (Aegithalos caudatus). Cal destacar també el primer repicatalons (Emberiza schoeniclus) de l’hivern a les hortes capturat, tot i que ja se n’havia escoltat algun a les anteriors jornades, i també la captura de 3 estornells vulgars, espècie molt poc capturada en aquesta estació (1 captura).\nPer tant els participants van poder gaudir d’una jornada molt interessant, on, els que no coneixien aquest món van poder conèixer de primera mà la gran diversitat existent a les hortes, i els coneixedors de l’anellament, van poder aprofundir en diversos conceptes com la datació dels ocells.\nRepicatalons (Emberiza schoeniclus). Alba Casals ©\nCom a dada curiosa, el diumenge a la tarda, a la zona dels vímets, on hi ha l’observatori de fauna es va poder observar i fotografiar un durbec (Coccothraustes coccothraustes).\nPublicat per Alba Casals a les 17:36 Cap comentari:\nEscalfant motors a les menjadores de les hortes de Cal Marquès a Salt (22 i 25.10.2017)\nEl 22 i el 25 d’octubre es van realitzar dues jornades d’anellament tancades per observar com estaven aquest any les hortes després dels canvis que hi ha hagut i aprofitar per anellar en migració.\nL’hivern i primavera passats es van realitzar diversos canvis a les zones on es col·loquen les xarxes de l’estació de les menjadores. Els canvis produïts han sigut una important poda de les oliveres i aquest any hi ha hagut una important producció d’olives, així com deixant l'espai més obert. Per altra banda, la construcció d’una bassa i observatori de natura proper a la zona dels vímets, on es col·locava l’altra bateria de xarxes. També, aquest any, encara no s’ha posat menjar a la zona de les oliveres i en canvi si que s’ha posat a la zona de l’observatori.\nCotxa cua-roja. Alba Casals ©\nEl dia 22 a la matinada es van muntar 4 xarxes de 12 metres distribuïdes amb una bateria de 3 a la zona dels vímets, on sempre, i sols xarxa a la zona de les oliveres, on es col·locava una bateria de 4 xarxes. Això es pel fet que han crescut molt i a l'estar carregades d’olives no volíem tallar les branques fins que no es cullin aquestes. Per altra banda, el dia 25 es van muntar, també a la matinada, 5 xarxes més, distribuïdes amb una bateria de 2 xarxes de 12 metres i una de 9 metres als vímets de l’altra banda del cirerer, una als vímets on es munta habitualment la bateria de xarxes, just davant de la bassa de l’observatori i una al mateix lloc de les oliveres.\nTrist. Alba Casals ©\nLes jornades van ser relativament tranquil·les, comparant amb el que aquesta estació ens té acostumats i tenint en compte el menor nombre de xarxes muntades. Tot i això es van realitzar 60 captures el primer dia i 34 el segon, sumant un total de 19 espècies. Les espècies més anellades van ser el pardal xarrec (27), la mallerenga carbonera (12) i el mosquiter comú (11).\nPicot verd. Alba Casals ©\nDestacar la captura d’una mallerenga anellada aquest mateix estiu a l’estació Sylvia de les deveses de Salt, cosa que ens explica la connectivitat amb aquestes dos estacions. També la captura d’un migrant habitual no nidificant en el nostre territori, com és la cotxa cua-roja, mai anellada abans en aquesta estació.\nPer altra banda també es va capturar dues espècies més mai anellades abans en aquesta estació, són el trist i el picot verd.\nPer acabar, destacar l’observació d’un cruixidell a la zona d’anellament el dia 25 d’octubre.\nAnirem informant de les properes jornades d'hivern a les menjadores obertes a tothom.\nPublicat per Alba Casals a les 21:01 Cap comentari:\nJornada d'anellament a Rabassers (Cap de Creus) (13-14/10/2017)\nés conegut l’efecte barrera que suposa els Pirineus per al pas dels ocells durant les migracions sobretot en situació de mal temps o vents dominants pel que solen buscar zones més baixes per a passar o bé ressegueixen la línia de la costa i és per això que el Cap de Creus esdevé un bon punt de pas de migrants (el punt més a l’est de la península ibèrica) tant d’aus terrestres com marines. En el cas de les marines l’estudi es fa des de la punta mateix amb una estació d’observació de pas durant unes hores al matí, mensualment, coordinada pel biòleg i bon amic en Ponç Feliu.\nMerla blava. Hubert Mas ©\nEn el cas de les aus terrestres podem diferenciar els rapinyaires i altres ocells planadors que necessiten zones elevades i assolellades on es generen els corrents tèrmics que aprofiten aquests ocells per enlairar-se pel que el seu pas sol ser resseguint les carenes del Parc. En el cas de les aus més petites el pas és més directe creuant el mar prop de la costa i aprofitant les petites valls de la zona; és per això que vam decidir muntar sessions d’anellament per a poder estudiar-ho.\nLluer. Hubert Mas ©\nJa fa anys que es fan sessions a la vall de Montjoi a la cara sud i des de fa uns 5 anys, sóc el responsable d’organitzar-ne a la zona de Rabassers, a la cara nord i ben a prop de la punta de Cap de Creus dins la zona de Parc Natural i amb els permisos corresponents de la direcció del Parc.\nTallareta cuallarga. Hubert Mas ©\nEl divendres 13 de matinada, vam preparar la zona d’anellament entre diversos socis del Blauet, muntant 11 xarxes amb un total de 120 metres lineals. El dia va ser força emboirat però sense pràcticament vent que és nostre màxim limitant a l’hora d’anellar, ja que per la seva poca alçada i orientació nord, la zona és habitualment força ventosa.\nMallerenga petita. Hubert Mas ©\nLes captures a les xarxes van ser prou importants amb 79 ocells pel matí i 47 per la tarda, amb les primeres voltes amb força moviment i afluixant cap el migdia. L’endemà amb un temps similar però amb més boira que a estones era ploranera, vam tenir 70 captures més fins que vam plegar al migdia de dissabte.\nCotxa cuaroja. Hubert Mas ©\nAl final un total de 196 captures de 22 espècies, les més anellades el tallarol capnegre amb 89 captures (pràcticament la meitat dels ocells), el tallarol de casquet amb 43 i el pit-roig amb 20.\nTrist. Hubert Mas ©\nMolta varietat d’ocells migrants i com a més interessant la captura d’una merla blava, ocells escàs que nia en baix nombre a la zona, un lluer, ocell migrant que ve del nord d’Europa i que segons els anys és molt rar o més freqüent (en anys freds). També podem destacar la mallerenga petita o el rossinyol bord, ocells poc freqüents a la zona de Cap de Creus.\nDos controls, una merla i un cargolet anellats 2 anys abans a la mateixa zona.\nUs animem a que ens acompanyeu a la següent sessió que es farà els dies 11 i 12 de novembre a la zona, conjuntament amb altres anelladors a diverses zones del Cap de Creus dins el CCOW (Cap de Creus, October Weekend) que es fa cada any (tot i que aquest any serà al novembre).\nAssistents: Guillem Arrufat, Ricard Poch, Ricard Busquets, Guillem Saguer, Àlex Fonollosa\nPublicat per Alba Casals a les 20:52 Cap comentari:\nPublicat per Alba Casals a les 18:42 Cap comentari:\nPublicat per Alba Casals a les 18:33 Cap comentari:\nPublicat per Alba Casals a les 18:18 Cap comentari:\nPrimera jornada Sylvia d'hivern a l'Illa de Ter (1...\nJornada amb els Bitxacs de la UdG a les hortes de ...


Si dubto és que sóc, si penso és que sóc: Dubto i no sé ja si sóc\nVicicle 18 d’octubre de 2020, a les 18:43\nVivim temps d'incertesa, Elfree, i va per llarg. També d'involució, típic de la incertesa. Ara més que mai aquest petit contacte a les xarxes pot ser molt valuós, no el desaprofitem. M'alegra retrobar-te. Ànims. Una forta abraçada.\nCarme Rosanas 18 d’octubre de 2020, a les 19:07\nJo també M’alegro de retrobar-te, Elfreelang!!!\nTens raó en tot el que dius, desgraciadament, molta gent ens morim de totes aquestes coses que ens ataquen, (i respecto la teva primera persona del plural, en aquest ens morim, perquè tots ho sentim de molt a prop, de gent coneguda i estimada) però els que tenim la sort de no morir-nos individualment, hem de preservar moltes coses. No podem deixar que totes les coses bones morin amb la pandèmia i amb la involució democràtica...\nEncara ets si escrius... t'envio una abraçada immensa d'ànims i companyia.\nSergi 19 d’octubre de 2020, a les 7:36\nCaram, tant temps desapareguda i tornes d'allò més capcota i deprimida. No vivim una situació fàcil, no? I estava clar que la pandèmia no faria canviar la humanitat cap a bé, al contrari, tota crisi porta oportunitats, però els qui se'n poden aprofitar sempre són els privilegiats, cosa que desequilibra la balança encara més. Al que sí que podem aspirar és a canviar personalment, a modificar la nostra manera de pensar i actuar. És un treball individual, perquè col·lectivament no canviarà res si no és cap a pitjor. Ara cal decidir si tu, com a individu, vols canviar a millor o a pitjor.\nMcAbeu 19 d’octubre de 2020, a les 8:53\nCoincideixo amb els companys, m'ha agradat poder tornar a llegir un post teu després de tant temps i alhora m'ha sabut greu el to tan pessimista del text. Però, certament, és que no n'hi ha per menys. Estem vivint mals temps i tens tota la raó quan constates que a la pandèmia sanitària s'hi afegeixen altres "pandèmies" com els retrocessos evidents en drets democràtics i en drets socials. Tenim mala peça al teler però no hem de rendir-nos, no podem rendir-nos.\nxavier pujol 19 d’octubre de 2020, a les 9:14\nEn tots aquests mesos que no ens hem "vist" han passat moltes coses Elfree. I gairebé totes negatives, tal com escrius.\nMalgrat tot, seguirem lluitant per la democràcia en tots els seus àmbits.\nsulis 16 d’octubre de 2021, a les 4:05


Farcint la faixa: 3 disciplines fent pinya; concerts,cuina i d.j.'s\nEl Festival "Sons del Món" de Vilabertran agafa aquest any una nova orientació,en la seva tercera edició.\nLos Manolos,Gerard Quintana i Albert Pla actuaran en la tercera edició del festival Sons del món que tindrà lloc els dies 23 de juny, 12 i 18 de juliol en el conjunt monàstic de Santa Maria de Vilabertran,el festival unirà tres disciplines, que són els concerts, la gastronomia i els sons de club. Pel que fa els escenaris escollits, aquests seran la plaça del Fort i l'Hort del Prior, tancats al públic però que s'obriran per l'ocasió.\nVilabertran està situat al nord-est del terme de Figueres, al sector de la plana empordanesa de l'interfluvi entre la Muga i el riu Manol.\nEl poble es formà al voltant del monestir de Vilabertran, important canònica augustiniana (després col·legiata), els abats de la qual tingueren la jurisdicció del lloc.\nPresentació del festival Sons del Món a TramuntanaTV\nLa inauguració anirà a càrrec de Los Manolos, el divendres 23 de juny, a dos quarts d'una de la nit, amb un concert gratuït a la plaça del Fort. Tot seguit, dins els Sons Club, actuació d'An Der Beat i Carles Pujol DJ. També gratuït per ser la revetlla de Sant Joan.\nAquesta nit, a partir de les 22.00, es serviran sardines acompanyades de paté d'oliva del Trull Ylla de Cabanes o botifarra de l'Empordà acompanyada de patates al caliu amb aroma de romesco i coca de Sant Joan. El preu és de 7 euros i les reserves es poden der a Discos Quim de Figueres, a l'Ajuntament de Vilabertran o a les oficies de Promo Arts Music.\nPodem aprofitar aquesta manera de passar la revetlla per anar a banyar-nos a la platja,visitar els aiguamolls o deixar-nos caure per Figueres l'endemà...\nAlbert Pla actuarà el dissabte 12 de juliol, a dos quarts d'onze del vespre. L'aforament és de 300 persones i el preu de les entrades anticipades és de 15 euros i el dia del concert, 18 euros. Aquesta entrada inclou una visita al conjunt monàstic i una copa de cava després del concert a l'Hort del Prior. Tot seguit, actuació del DJ Chill i per aquest dia es servirà uns menús de cuina mediterrània, per un preu de 12 euros, preparat pel restaurant Amiel Molins.\nGerard Quintana presentarà, el divendres 18 de juliol, a dos quarts d'onze del vespre, el seu darrer treball 'Treu banya' ,actuarà a la plaça de Fort. El preu de les entrades anticipades, a servicaixa, és de 10 euros, i el dia del concert, de 12 euros. Després del seu concert, actuarà Sergio Patricio del Club Terrazza Barcelona i la proposta gastronòmica anirà a càrrec del restaurant Hindú Tandoori Sant Martí Vell. Cal fer reserves a un preu de 12 euros.


Montseny Maasais: Emmona 2016\nDes dels Montseny maasais coneixem la duresa que representa córrer certes distàncies, sobretot quan aquestes passen d'un número de quilòmetres més enllà de la marató. No obstant, cada dia no podem celebrar que dos dels nostres membres corrin una de les curses més emblemàtiques del panorama català i internacional. L'Ultra Trail Emmona de 129,54 km amb 10.194 metres de desnivell positiu, amb sortida i arribada a Sant Joan de les Abadesses. En Marçal, el cabirol del Montseny i en Carles Ametller hi van prendre part. Aquest darrer ens ho explica amb les seves paraules, ja que 32 hores de cursa no es poden narrar en tercera persona. Felicitats a tots dos per aquesta gesta a l'abast de molt poques cames i pocs caps.\nEmmona Ultratrail 2016: 129km, 10200 m D+. 32h, 35é de 55 finishers de 209 corredors que prenen la sortida. Són els meus números de la cursa. Són bastant reveladors de la duresa del recorregut. No expliquen però les emocions viscudes: nerviosisme, impaciència i cert nivell d'escagarrinament previs a la cursa, especialment els dos dies anteriors i just abans de la sortida, eh Pau Vives Xiol. Una vegada en marxa, cap clar i dosificant les cames. Molt bones sensacions durant tota la cursa, gaudint del recorregut, tant tècnic com espectacular. Gaudint també de converses amb diferents corredors als avituallaments. Sorprès dels abandonaments de companys molt forts. Com en tota ultra, moments de feblesa, però pocs: confesso haver desitjat que la tempesta que em troba a recer de Planoles i la que m'enxampa arribant a Campdevànol fossin duradores i neutralitzessin la cursa. No va ser així, tocava seguir. Finalment l'alegria i l'alleujament d'alçar l'escut a meta. Perplexe de tants abandonaments, suposo que la meva clau va estar en la mentalització prèvia pel gran respecte a la prova i la conseqüent dosificació de forces.\nPrimera i darrera Emmona? Qui ho sap? No tant per les dues nits a la muntanya, sinó per les dues nits que la família ha estat pendent de mi. Incondicionals, sempre allà, donant suport i assistència, amunt i avall, sense descans. Ells també es curren una bona ultra i no per elecció pròpia. Bel, Jan i Imma: com us estimo!!!!


El PE, llest per portar la CE davant la justícia per no protegir el pressupost | Premsa | Parlament Europeu Oficina a Barcelona\nEl PE, llest per portar la CE davant la justícia per no protegir el pressupost\nEl Parlament adverteix a la Comissió que prendrà mesures legals si continua retardant l'aplicació del mecanisme de condicionalitat del pressupost al respecte de l'Estat de dret.\nEn una resolució aprovada dijous (529 vots a favor, 148 en contra i 10 abstencions), els eurodiputats assenyalen que les infraccions de l'Estat de dret poden afectar la bona gestió del pressupost. Deixen clar que si la Comissió no compleix la normativa aplicable i no pren «totes les mesures adequades» per protegir els interessos financers i valors de la Unió, la Cambra «considerarà que s'ha produït una omissió i, en conseqüència, emprendrà accions contra la Comissió, de conformitat amb l'article 265 del Tractat».\nEl text insisteix que la legislació vigent sobre Estat de dret ha de respectar-se i «no pot dependre de l'adopció de directrius», que la Comissió assegura que està preparant. En tot cas, aquestes directrius han d'estar llestes abans de l'1 de juny de 2021 i el Parlament haurà de ser consultat abans d'adoptar-les. Els eurodiputats reiteren la importància d'aplicar el mecanisme que condiciona els fons de la UE al respecte de l'Estat de dret sense dilació, sobretot per l'efecte que pot tenir ja en el fons de recuperació.\nAquesta resolució resumeix les conclusions dels eurodiputats després del debat al ple durant la passada sessió plenària, en el qual van recordar a la Comissió que el mecanisme de condicionalitat està en vigor des de l'1 de gener passat.\nGairebé tots els oradors van subratllar que el reglament és vinculant, amb independència de la posició acordada pel Consell Europeu sobre la qüestió, que no té pes legal, i malgrat els recursos presentats davant el Tribunal de Justícia de la UE, que no comporten la suspensió de l'aplicació de la norma.\nEl mecanisme de condicionalitat de l'Estat de dret és una eina per protegir el pressupost comunitari del possible mal ús per part de Governs que no respecten els principis democràtics de la UE.\nRègim general de condicionalitat per a la protecció del pressupost de la UE\nServei d'Estudis del PE: Protecció del pressupost de la UE en cas de deficiències en l'àmbit de l'Estat de dret (desembre 2020)


Les nostres activitats | Gimnàs Palace\nDes del gimnàs Palace cobrim les tendències actuals amb una amplia gama d’activitats per a què els nostres socis puguin gaudir d’un entrenament complet. Activitats d’aigua, a terra o amb les nostres bicicletes, aquí podreu trobar una llista de les principals i una descripció de les més rellevants.\nEntrenament d’exercicis funcionals constantment variats i executats en alta intensitat. És un programa de força i condicionament físic total, que es basa en l’increment de les deu capacitats físiques més reconegudes per als especialistes en l’entrenament esportiu amb peses.\nL’objectiu és desenvolupar al màxim el rendiment en totes i cadascuna d’aquestes àrees físiques, i no realitzar un programa especific d’entrenament.\nEl Mètode Pilates (conegut popularment com a Pilates), és un sistema d’entrenament físic inventat a principis del segle XX per l’alemany Joseph Pilates.\nAquest mètode se centra en la postura dels músculs centrals que ajuden a mantenir l’equilibri del cos i que són essencials per a mantenir la columna vertebral. En particular, els exercicis de Pilates ensenyen a ser conscients de la respiració i l’alineació de la columna i enforteixen els músculs interns del tors que són importants per evitar dolors d’esquena.\nCreada el 1994 pel ballarí Beto Pérez la zumba és una modalitat esportiva que consisteix en una activitat cardiovascular que combina exercicis de tonificació amb passos de balls. Les coreografies estan basades en passos senzills i repetitius, el que fa que sigui molt fàcil seguir-la i no cal una preparació física en concret.\nL’aquagym és una activitat física que consisteix en la pràctica d’exercicis aeròbics en el medi aquàtic. Els objectius i resultats són diversos, des de la millora de la condició cardiorespiratòria, el treball de la força i la resistència muscular fins la millora de la flexibilitat i el treball de la coordinació motriu global, ritme i agilitat. També és una arma eficaç contra la cel·lulitis!\n30 minuts d’aquagym equivalen a 1 hora i mitja d’exercicis en terra, t’animes?


El que no hi cap en una crònica\nTres periodistes i col·laboradors de la secció d'Internacional de l'ARA són testimonis privilegiats de l'onada de canvi que recorre el Pròxim Orient i el Magrib. Nicolás Valle, Anna Garcia i Lali Sandiumenge recullen en tres llibres les seves últimes experiències i recerques\nCRISTINA MAS 29/02/2012 00:00\n260x366 NICOLÀS VALLE, LALI SANDIUMENGE (CENTRE) I ANNA GARCIA REUNITS A BARCELONA. FOTO: PERE TORDERA NICOLÀS VALLE, LALI SANDIUMENGE (CENTRE) I ANNA GARCIA REUNITS A BARCELONA. FOTO: PERE TORDERA\nSer corresponsal és una feina apassionant, però sempre té un punt de frustració: la sensació que, per molt rodona que surti una crònica, sempre quedaran coses al tinter, perquè faltarà espai (o temps) per transmetre, amb tota la seva riquesa, el que s'ha viscut, après o descobert. Tres col·laboradors de la secció d'Internacional de l'ARA s'han decidit a abocar en un llibre experiències i recerques. La casualitat (o l'alè de la Primavera Àrab) ha fet que arribin alhora a les llibreries els treballs de Nicolás Valle, corresponsal de guerra de TV3; Lali Sandiumenge, periodista freelance que ha viscut a Lima, a Rabat i al Caire, i Anna Garcia, que explica als lectors de l'ARA l'actualitat des de Jerusalem.\nVeure l'horror de la guerra acaba passant una factura personal cara i Nico Valle reconeix que el llibre li ha servit de teràpia. "Sóc dels que pot dir que per aquesta professió, que tant estimo, ho vaig perdre tot. Jo em vaig poder tornar a alçar, però penso en els que es van quedar enganxats a la guerra, els 3D ( drunk, depressed and divorced, borratxo, deprimit i divorciat) que van perdre fins i tot la por, perquè ja no tenien res a perdre, fins que van perdre la vida", reflexiona.\nEl veterà corresponsal de TV3 es va tancar 24 dies a la casa familiar de Ripollet, sol i aïllat, per buidar el pap. I comenta: "A Secrets de guerra hi explico les coses que mai diem, perquè només parlem de les batalles, però en realitat no som autòmates: el que veiem també ens afecta". I afegeix: "El llibre és un recull de fracassos i derrotes personals, el preu que paguem tots encara que no ho volem admetre". Un relat intimista i directe en què cada guerra, des de Kosovo fins a Líbia passant per l'Afganistan, ha coincidit amb un episodi personal clau.\nLali Sandiumenge parla amb un to molt més optimista. Els seus Guerrillers del teclat , els bloguers de la Primavera Àrab, són el resultat d'una recerca que va començar el 2004. Aleshores, quan es va instal·lar al Caire, va tenir els ulls prou oberts i prou olfacte periodístic per adonar-se del canvi que suposaria internet en el món àrab: fa set anys de tot plegat, no era tan evident.\nEl llibre arrenca amb l'arribada d'internet a Rabat i s'acaba amb la generació d'activistes digitals que van ajudar a derrocar Mubàrak. "Em vaig adonar del poder que tindrien les eines d'internet perquè la gent es pogués expressar, i més en un lloc censurat", recorda. Primer feia servir els blogs com a font d'informació i a poc a poc es va anar "embolicant en la teranyina". La revolució no la va fer internet, la van fer les persones, també les que tenien "un peu a la xarxa i l'altre al carrer", recorda. Ara té bons amics a la blogosfera: "Són molt valents, molt intel·ligents, molt creatius i van saber crear un nou llenguatge de la dissidència". El blog que ella mateixa havia posat en marxa li va servir d'arxiu per recuperar per a aquest llibre impressions en calent de fa anys.\nEls dos relats sumen per força crònica periodística i memòria personal. Valle es declara contrari a la concepció del periodisme com un esforç intel·lectual asèptic: "Escric a partir de tres coses: el que veig, el que sé i el que sento, tant per als espectadors com per als meus amics, crec que no hem de tenir dos llenguatges". Els dos llibres trenquen tòpics: el del corresponsal de guerra d'estil Rambo i el d'un món àrab endarrerit i passiu.\nTrencar tòpics també era un dels objectius d'Anna Garcia, quan fa més de dos anys es va posar a investigar un dels temes més polèmics de la societat israeliana: les comunitats ultraortodoxes i, particularment, el paper que hi juguen les dones. "La principal fractura social a Israel és el món religiós versus el món laic, i és molt important entendre la cultura ultraortodoxa per comprendre el país", explica.\nGarcia s'hi ha capbussat: s'ha passat dos anys amb la Bíblia i el Talmud a la tauleta de nit i s'ha sabut guanyar la confiança de dues dones que van gosar abandonar la comunitat dels haredim (temerosos de Déu) i dues dones converses que ho van deixar tot per entrar-hi. Garcia ha treballat en el seu llibre com en un (gran) reportatge: molta documentació, entrevistes i "trepitjar" la part de les sinagogues reservada a les dones o assistir als matrimonis pactats per mediadores en unes comunitats on nens i nenes creixen separats i la menstruació és sinònim d'impuresa.\nTres llibres de tres periodistes amb molts anys d'ofici a l'esquena que ens recorden el sentit de l'ofici en un món on cada dia sembla que hi ha menys espai per a la reflexió. Tres autors amb una motxilla que ha suposat un preu personal i que alhora els ha aportat una experiència que els ha fet madurar. I n'hi ha que en lloc d'endurir-se es fan més vulnerables. "Quan tenia 25 anys només pensava a trobar bones històries. Ara m'adono que el patiment és real: ara ploro. I per què ens hem d'amagar els sentiments?", pregunta Valle. Sandiumenge aposta per un "periodisme compromès", conscient que la xarxa ha acabat amb el monopoli de la informació, però també que "hi ha un futur per al periodisme de reflexió, amb ofici: tothom pot ser un periodista ciutadà, però com més informació es té a l'abast, més necessari és algú que sàpiga discriminar-la", reivindica.\nTres mirades. Tres finestres a un món convuls. Tres autors capaços d'amarar-se d'una història, pair-la, analitzar-la des de tots els angles i explicar-la. Tres llibres per recollir el que no cap en una crònica.


CAL SAC: de setembre 2015\nSempre m'ha de passar a última hora! Ai! Clara! Que malament que estem! Ara diguem perquè no trobo les claus del cotxe si les havia deixat aquí. Oh! I la Rosa m'està esperant; de fet, sempre l'espero jo, però només falta que un dia arribi jo tard com perquè m'hagi de recordar-ho la resta de les nostres vides. A col·legi ja arribava tard, la Rosa. Ah! Calla! Igual a les butxaques dels pantalons; però quins em vaig posar ahir? Sóc única! La mare ja m'ho deia: “posa sempre les coses al mateix lloc, Clara! Un dia perdràs el cap!” Ara recordo, ha, ha, ha! La Rosa estava penjada del Toni! I ell només pensava en...\nMixina!, surt d'aquí que m'entrebanques, només em faltes tu! I la Miquela? La Miquela era de bona pasta; teníem unes elucubracions mentals que Déu n'hi do! No, als pantalons no! Em posaria a plorar ara! I si és Alzheimer? El Dr. Cardós, a rel de lo de la mare, em va prevenir: arriba una edat que tot es confon, que busques una cosa i en trobes una altra. No sé si per això, jo que buscava la felicitat he trobat la mesquinesa amb en Joaquim. Em fa sentir tant inútil que... De fet, ho dec ser d'inútil. Quines paraules, útil, inútil, útil, inútil, només canvien dues lletres i tot un món entremig: o ets d'aquí i ets efectiva, treballadora, donada als altres, encantadora i tantes altres coses o ets una esparracada que no tens dret a existir. Avui, tot ho analitzem sota els paràmetres de l'eficàcia, del rendiment del treball, de l'activitat i la bellesa i qui no entra en això és considerat un Ah!, ja sé! Igual a la tauleta de nit, vaig arribar tant cansada ahir; en Quim em va portar de cap amb aquelles preguntes impossibles de respondre. Ai, la Rosa! M'espera una cridòria. Li diré això de l'Alzheimer. La mama no en tenia d'Alzheimer, va tenir el cap clar fins l'últim moment; ella ja va veure que això del Joaquim no funcionaria, però jo estava tant summament encantada amb mi mateixa que vaig tancar els ulls a tot; jo, la Clara, era capaç de sentir-se estimada, hi havia algú per a qui era útil. Ja hi tornem! El cap se me'n va cap a entortolligaments mentals que no fan al cas, perquè, en realitat, estic buscant les claus del cotxe. Del meu pobre Seat ratllat i tronat. No, no tinc un Porsche, no! Però, mira, li he agafat cert “carinyo” al pobre trastet. És un regal del pare, quan encara estava amb nosaltres; va marxar i allò em va fer sentir malament. Perquè la mare no podia aguantar més? Ara entenc que, de vegades, es fa difícil conviure amb la quotidianitat. En Joaquim i jo no ho hem aconseguit, ell pensa que jo...\nMixina, no em vagis més al darrera, ajaçat al coixí! Aquest pobre gat també està escaldat de tota aquesta situació. S'ha passat tot el dia ajagut, ni moixaines m'ha fet! em deu veure tant alterada que em deu deixar per impossible. Sort encara que puc parlar amb tu, mixina, maca! A veure, alça't una mica dona! Que no veus que tinc tard? Què tens aquí sota el coixí, Mixina?: Les claus!!\nActe de Sobirania: Lluís M. Xirinacs\nLluís Maria Xirinacs Damians\nFantàstic article d'Albert Sànchez Piñol.\nLes raons que ens han portat aquí als catalans.\nAcabo de fer cinquanta anys i en aquest mig segle no ha passat ni un any, ni un de sol, sense que el Govern espanyol no hagi emès una llei, o generat una política, en contra de la llengua i la cultura catalanes. Així, potser la pregunta correcta no és “per què hi ha tants catalans que no volen ser espanyols?”, sinó “per què Catalunya encara segueix dins d’Espanya?”.\nFins al segle XV les dues potències dominants de la península Ibèrica eren Castella i Catalunya. Dos països molt diferents, tant per raons geogràfiques com polítiques. A Castella, país interior i de secà, s’havia refermat el principi absolutista segons el qual “la paraula del rei és llei”. En canvi, a la Catalunya mediterrània els monarques mantenien unes relacions molt més complexes amb les institucions populars, com el Parlament o les Corts. Com diria un observador atònit, “per als catalans el rei només ho és in abstracto”, mentre que un altre explicaria que “les últimes Corts han deixat els catalans més repúblics que els anglesos”.\nAl segle XV els dos països s’uneixen per casament reial. Però cal entendre-ho bé: no es fonen; les sobiranies respectives es mantenen intactes. Catalans i castellans es deuen al mateix monarca, però les atribucions d’aquest, almenys a Catalunya, continuen sent tan limitades com antigament. Amèrica esdevé una empresa purament castellana perquè, com que Catalunya és un regne a part, no té drets. No hi ha “conquistadors” catalans.\nCoincidint amb la unió dinàstica —oh, paradoxa!— s’inicia l’autèntica rivalitat entre Castella i Catalunya. No pot ser de cap altra manera: es tracta de models polítics antipòdics. Els catalans no participen en l’empresa imperial castellana. Les lleis de Barcelona, per exemple, impedeixen que el rei recluti catalans per lluitar fora de Catalunya. Així, Castella sosté en solitari les guerres de Flandes, d’Amèrica. Els catalans són acusats d’insolidaris. Fins i tot el mateix Quevedo els tracta de “lepra de tots els reis”. Però hi ha alguna cosa més. Amb l’expulsió dels jueus el 1492 el regne necessita buscar un substitut de l’“enemic interior”. Sobre qui recaurà una càrrega tan pesada? L’imaginari col·lectiu espanyol que —avui dia!— es té dels catalans prové de llavors. El català com a criatura estalviadora, però reservada; laboriosa, però estranya. El català “fet a la seva”, potser perquè parla un altre idioma, i ho fa amb mala fe, perquè no entenguem el que planeja. Llest, o més aviat astut, però egoista.\nEl difícil equilibri entre els dos regnes acaba el 1700, amb l’esclat de la Guerra de Successió Espanyola. En realitat es tracta d’un conflicte a escala europea entre les dues potències del moment: França i Anglaterra. Els contendents busquen aliats; Castella s’alia amb França, Catalunya, amb Anglaterra. En els camps de batalla europeus es lluita pel predomini continental; a Espanya és una lluita a mort. Els catalans saben que si els seus enemics absolutistes vencen serà el final de les seves institucions. No és una guerra ètnica, sinó de projectes polítics, la qual cosa permetrà als individus creuar les línies: els dirigents catalans trien com a comandant militar de les seves tropes un castellà.\nLa guerra és ferotge. I el 1713, per interessos polítics, Anglaterra abandona Catalunya a la seva sort. Aïllada, Barcelona resisteix un any sencer de setge. Es rendeix el 1714, després d’un terrible assalt en el qual moren milers de civils i soldats. És un 11 de setembre: actualment el dia nacional de Catalunya, la Diada. Però si la lluita va ser ferotge, la repressió encara ho serà més. S’anul·len les institucions, es prohibeix la llengua, s’incendien dotzenes i dotzenes de localitats. Tres-cents anys després encara esglaia la correspondència dels oficials castellans: “Hauríem de penjar-los a tots” escriu un comandant a Madrid, “per desgràcia no podrà ser: ens falten forques”.\nA partir del 1714, Espanya deixa de ser un estat confederal per convertir-se en el que encara és: un projecte de matriu estrictament castellana. I, tanmateix, cada vegada que s’ha proclamat una república, o ha mort un dictador, és a dir, a cada onada democràtica, Catalunya ha anat al capdavant de les ànsies de llibertat col·lectiva. Fins avui.\nAvui una majoria de catalans comença a entendre que és impossible ser catalans dins d’Espanya. El poder polític espanyol és, simplement, massa inflexible, massa intolerant. La catalanitat es continua visualitzant com un element patogen, un tumor. Madrid ni tan sols ho oculta: “El nostre objectiu”, va proclamar recentment el seu ministre de cultura, “consisteix a espanyolitzar els nens catalans”.\nCatalunya viu un procés de mobilització social extraordinari, inspirat en Mandela, en Ghandi. La seva demanda? Que la societat catalana pugui decidir lliurement el seu futur, una cosa que les lleis espanyoles impedeixen. No hi ha contraoferta: Espanya s’ha limitat a atemorir la societat catalana, a acusar els seus líders de “nazis” (per delirant que sembli, és així) i a brandir l’amenaça d’exclusió de la Unió Europea. Però si la UE ha fet tot el possible per mantenir en el seu si un estat llast i fallit com Grècia, per què hauria d’expulsar Catalunya, un país pròsper, ferotgement europeista, contribuent net i que acull tantes empreses europees? Quin mal ha fet Catalunya? Reivindicar el principi democràtic?\nEl 1714 Anglaterra es va sentir culpable d’haver abandonat els catalans a un destí tan atroç, i a Londres va aparèixer un manifest, The Deplorable History of the Catalans. Avui dia el que més tem Madrid és que un poder superior l’obligui a negociar amb els catalans. I això només ho aconseguirà una opinió pública europea informada. Si us plau, informeu-vos. El que està passant a Catalunya és magnífic. Una revolució cívica, una renovació democràtica. I escolteu totes les parts, no només els altaveus de Madrid. I, potser llavors, per fi, la història catalana deixarà de ser deplorable. I la d’Europa una mica més admirable.\nEscòla Occitana d'Estiu 2015\nAra que ja ha passat l'11 de setembre, m'agrada recordar la meva estada per segon any consecutiu a l'Escòla Occitana d'Estiu a Vilanòva d'Òlt. Una setmana de convivència i de germanor entre catalans i occitans, aprenent la llengua occitana, els costums, tradicions, cants i danses. Una immersió en la llengua i la cultura d'aquesta Occitània que ara forma part de França i que malda, també, per a ser una nació amb reconeixement.\nHa estat ja la 41ena edició i n'esperem moltes més.\nHi hem anat un nodrit grup de catalans que aplegats a l'entorn del CAOC (Cercle d'Agermanament Occitano-Català) hem pogut rebre\nl'aprenentatge de l'occità en els seus diferents nivells i variants (llenguadocià, gascó i llemosí) i traspassar els aspectes de l'actualitat de Catalunya i, en el taller ofert de català, les festes i tradicions catalanes.\nLa situació de la llengua occitana encara està a un nivell reivindicatiu en el seu ús públic. S'estudia a les calendretes (escola occitana de primària) i es parla per la gent gran o per la gent conscienciada dels seus orígens però queda molt camí per recórrer. L'escola és una ajuda i un suport a tots aquells que hi estan interessats. En aquest sentit, i per reivindicar els seus drets el dia 24 d'octubre es celebrarà a Montpeller una manifestació en favor de l'occità que esperem que sigui un èxit.\nA part dels cursos de llengua, es pot assistir a xerrades i taules rodones sobre diferents aspectes de la història, la cultura i l'actualitat. Entre ells, es va presentar Lo Jornalet, diari virtual coordinat pel Ferriol Massip i que té incidència tant a Catalunya i Occitània com a La Val d'Aran i a d'altres països (Itàlia, Alemanya,...). Cal recordar que l'occità és llengua oficial a Catalunya en la seva variant aranesa.\nAquest any hem pogut gaudir d'un Estagi de cant tradicional que ha animat el Pèire Boissièra.\nUn dels actes destacats fou l'emotiu homenatge a Marcèu Esquieu, fundador de l'escola, escriptor, poeta i gran occitanista.\nL'altre acte que ha tingut ressò ha estat la presentació per part de Bernat Bergé i Núria Bayó, del llibre "Enric Garriga Trullols, Una vida al servei de Catalunya i Occitània", occitanista català que fou president del CAOC i que fa un recull de diferents escrits i discursos.\nLa convivència entre els assistents, la festa i el gaudi, l'aprenentatge de la llengua, l'aprofundiment en la cultura i el compartir il·lusions i objectius d'afermament nacional són els grans valors de l'escola que no es poden perdre.\nVIA LLIURE, 11 setembre 2015\nAra, ara és l'hora de dir\nque el poble persisteix\nen les cases ara bastides\non abans no hi havia cases,\nen els arbres que ara creixen\non abans no hi havia arbres\nen les noies que ara estimen,i en tot allò que comença.\nAra és l'hora de dir que el poble persisteix,\nen tots, en tots nosaltres\nen cadascun de nosaltres.\nEn les paraules que inventem i en la gent que estimem,i en tot allò que remembra,en la rutina de la feina.\nÉs l'essència del poble,\nAra, ara és l'hora de dir,\nCatalunya persisteix, en tots, en tots nosaltres\nJUNTS HO PODEM TOT, la pel·lícula de Junts pel Sí\nGaudiu, canteu, crideu, salteu. Tots junts a la Meridiana!!!!\nUn nou curs ha començat. Els mestres ja són a les aules, no sé si tots, endreçant material, preparant i planificant i posant les coses a punt per a rebre els alumnes. L'alumnat, tant de primària com de secundària, ja espera tornar a veure els amics, omplir els patis de jocs, veure com serà la nova mestra i quina la dificultat del curs que s'enceta. Els pares desitgen ja fa dies que es pugui començar una rutina.\nEls medis de comunicació, sobretot diaris i televisió, van plens de notícies de començaments de curs i això m'ha fet pensar. Sembla que l'escola, l'educació només interessen els inicis i acabaments de curs. La resta de l'any, res. Ni tertúlies tant nostrades avui en dia, ni debats, ni anàlisi o reflexió pedagògica ocupen planes ni interès televisiu. L'educació s'ha convertit en un posar-se la cartera, comprar llibres o treure's la cartera. S'ha convertit en un desgavell de números donats per l'administració pública o pels ensenyants. En unes queixes constants sobre horaris i vacances.\nPerò, hi ha temes que s'haurien d'abordar decididament per tots els agents implicats:\nQuè volem que sigui el país (i més si tenim en compte que esperem fer-lo de nou entre tots)?\nQuines competències demanen als ciutadans, quins valors han de confegir la convivència?\nSi, ja se'n parla de competències, normes que regeixen el currículum cada dos, tres anys? Canviant constantment l'estructura del que han d'ensenyar els professors i el que han d'aprendre els alumnes.\nCom podem construir una societat més inclusiva amb tots i per a tots?\nCom treballem amb els adolescents en una societat informatitzada i "en xarxa"?\nCom poden compartir les famílies l'educació dels seus fills sense que esdevingui un estira-i-arronsa amb els professionals de l'escola?\nMoltes altres qüestions estan sobre la taula de cada aula i hauríem de fer una aula d'aprenentatge entre tots compartint opinions i arribant a acords consensuats. Fer pedagogia durant tot el curs.\nAls infants, joves, professionals de les escoles i serveis educatius, a les famílies: que tingueu un bon curs!


Bargalló descarta noves contractacions de docents per a la reobertura de centres al juny i ho centra al setembre La República\nACN Barcelona.-El conseller d’Educació, Josep Bargalló, ha descartat noves contractacions de docents per a la reobertura de centres al juny i ho ha centrat al setembre. En roda de premsa […]\nACN Barcelona.-El conseller d’Educació, Josep Bargalló, ha descartat noves contractacions de docents per a la reobertura de centres al juny i ho ha centrat al setembre. En roda de premsa telemàtica, Bargalló ha dit que l’activitat què s’ha de fer a partir de l’entrada en fase 2 dels centres es pot assumir amb el personal actual i ha garantit que el fet d’haver de mantenir la docència telemàtica no suposarà una “doble càrrega”. De cara al setembre sí es podria contractar personal però no ha concretat xifres perquè cal saber el nombre d’alumnes a cada centre i els espais de queè disposen, per conèixer el número de grups finals. De cara al setembre, ha avisat que s’estarà en “emergència educativa” i que començarà un curs “inèdit”.\nEl conseller ha explicat que durant el juny les direccions del centre hauran de fer els seus plans sobre en quines condicions es troben per complir les indicacions que els farà arribar Educació la primera setmana del juny en quant a espais i professorat. Així, cada centre haurà de dir de quants espais disposa per acollir fins a 13 alumnes a infantil i primària i fins a 15 a secundària. Un cop disposi d’aquesta informació, Educació –que treballarà durant tot el juliol i l’agost segons ha dit el conseller- sabrà quins espais més enllà de l’àmbit educatiu es necessiten per acollir tots els alumnes. Bargalló ha assegurat que la prioritat és que tots els alumnes puguin fer classes presencials a partir del setembre i per això caldrà fer “cessió” d’espais de l’entorn dels centre que no són educatius i que poden ser privats. “Hem de tenir com a prioritat que tots els alumnes puguin anar cada dia al seu centre, en algun cas entendrem el seu centre més enllà del que és ara”, ha manifestat. En aquest sentit, ha manifestat que fins que no finalitzi la preinscripció i la matrícula i es tingui aquesta informació sobre els espais no se sabrà fins a quin punt es necessitaran nous docents. Per això, ha afirmat que durant el juny es cobriran les baixes que hi hagi però no es contractarà nou professorat sinó que aquesta contractació es farà de cara al setembre. Bargalló ho ha justificat assegurant que al juny no hi haurà un volum d’activitat presencial tan gran com per no poder assumir-ho i que els docents que per qüestions de salut no és recomanable que facin activitat presencial no l’hauran de fer.Sobre aquests docents que puguin ser col·lectius de risc, les direccions hauran d’informar també a Educació sobre quina és la seva situació i passar les proves mèdiques que determinin les autoritats sanitàries per decidir si poden exercir la docència presencial o no en el nou curs.Amb tot això, Bargalló ha dit que ara per ara no es pot afirmar que caldrà doblar el nombre de docents. “Entre la pública i la concertada són 130.000 professors, doblar voldria tenir 260.000. No ha doblat la sanitat el seu personal amb emergència sanitària”, ha valorat.Sobre les mesures d’autoprotecció, ha indicat que no cal que el professorat porti mascareta “excepte quan interactua amb l’alumne” i les indicacions es faran sempre seguint les autoritats sanitàries. Pel que fa als alumnes, ha afirmat que “no seria estrany alguna actuació” en aquells centres en que no es demani documentació sobre la vacunació i estat de salut. El conseller ha afirmat que la salut de personal i alumnes és una prioritat en tot moment. Al juny, centres oberts per atencions puntualsBargalló ha volgut deixar clar que els centres educatius obriran aquest curs a mesura que es vagi entrant en fase 2 però que el que s’hi farà a dins no seran classes habituals sinó atencions puntuals i concretes segons cada etapa educativa.A primària, la prioritat seran els alumnes de sisè que finalitzen etapa educativa, a qui se’ls farà un “acompanyament”. Pel que fa l’atenció personalitzada per a alumnes en situació de vulnerabilitat, ha concretat que seran els centres els que “hauran de determinar quins són”. Ha obert la porta també a poder fer activitats en “petits grups” si així es considera necessari. A secundària, la ràtio s’ampliarà a fins a 15 alumnes per als que acaben etapa o s’han de preparar la selectivitat. Per aquests últims, els centres oferiran servei fins a la realització dels exàmens, previstos del 7 al 10 de juliol, i també es pot preveure fer activitats grupals si es considera oportú. Pel que fa les escoles d’educació especial, ha avançat que probablement s’hagi de fer una proposta “gairebé centre per centre” o fins i tot “alumne per alumne”, tenint en compte les especificitats d’aquests. Al juny no hi haurà servei de menjador, mentre que de cara al setembre sí l’ha garantit però en condicions especials. En aquest sentit, ha explicat que s’hauran de fer “diferents torns” i amb circuits d’entrada i sortida diferents. També ha obert la porta a fer torns de l’hora d’esbarjo en aquells centres que no es puguin complir les distàncies de seguretat.Alerta als centres de màxima complexitatBargalló ha explicat també que fins aquest dimecres s’havien registrat 120.000 preinscripcions telemàtiques de les 140.000 previstes, per tant més del 80% s’han fet per via telemàtica. Tot i això, ha expressat la seva preocupació perquè han detectat un gruix d’alumnes vulnerables que no s’ha preinscrit de cap de les dues maneres. Per això, ha afirmat que no hi haurà inconvenient en ampliar el termini per aquestes famílies . Ha afegit també que aquests centres d’alta complexitat tindran un “treball específic” pel que fa als espasi necessaris per poder fer la docència presencial, ja que acostumen a ser centres amb tots els espais buits i amb manca d’espais en el seu entorn immediat.De cara al setembre, també ha afirmat que caldrà garantir la connectivitat de tot l’alumnat “per si en algun moment” s’ha de tancar algun centre o confinar algun territori. Bargalló ha reconegut que l’obertura al juny serà “un primer tast” del que passarà amb l’inici del nou curs al setembre. Per últim, ha defensat que no ha presentat el pla fins aquest dijous ja que les indicacions sanitàries per part de l’Estat es van rebre el passat dijous i aquest dimecres l’ha aprovat el Procicat. El conseller ha defensat “no explicar cap document que no estigui aprovat” i ha assegurat que els centres disposen ara de temps per preparar-se.


“Hem de puntuar a Almeria, després ja vindrà la festa”\n08 maig 2021 11:25\nEl tècnic del Reial Mallorca, Michael Laudrup, relativitza l'avantatge de 5 punts sobre la zona de descens i exigeix un resultat positiu a l'estadi Juegos del Mediterráneo per tancar la salvació i evitar sorpreses\nPere Batlle | 14 maig 2011\nEl tècnic del Reial Mallorca, Michael Laudrup, afronta amb una mica de recel la disputa de la penúltima jornada de Lliga, en la qual tots els partits es jugaran demà a la mateixa hora (21.00 hores) i el principal focus d'interès de la qual se centrarà en la batalla per la permanència, ja que fins a vuit equips lluitaran per evitar la darrera plaça de descens que resta per assignar. Tot i que en aquests moments el Mallorca conserva un còmode avantatge de 5 punts sobre el Saragossa -devuitè- i que les seves opcions de baixar són mínimes, l'entrenador danès apuntà ahir en roda de premsa que l'objectiu és "puntuar a Almeria".\n"És cert que som a cinc punts del descens, però ara per ara no et pots refiar de cap resultat. Algú confiava que l'Osasuna guanyaria el Sevilla després de començar perdent per 0-2? O que el Saragossa venceria al Bernabéu? El Saragossa és ben capaç de guanyar els dos partits que li resten. Nosaltres depenem de nosaltres mateixos i el que hem de fer és puntuar a Almeria. Després ja vindrà la festa. Hem de tancar la permanència", assegurà Laudrup, qui reconegué que aquesta temporada està resultant força atípica a la zona baixa de la classificació.\n"La veritat és que mai no havia fet tants números per salvar-nos ni havia vist tants equips implicats en el descens a aquestes altures, alguns fins i tot amb 43 punts", explicà el tècnic mallorquinista, qui davant el que es presenta com una jornada de transistors recomanà als seus jugadors que estiguin centrats en el duel contra l'Almeria i no pendents d'allò que passi en altres camps.\n"L'única cosa que hem de fer és sortir a guanyar el partit, jugant igual que ho férem en la segona part davant l'Hèrcules. No podem estar pendents del que facin els altres equips ni perdre la tranquil·litat", comentà Laudrup, qui vol evitar que es repeteixi la pèssima mala imatge que oferí l'equip en la primera meitat davant l'Hèrcules.\nFinalment, el tècnic danès no volgué parlar del seu futur.\nL'estadi Juegos del Mediterráneo, que el Reial Mallorca visitarà avui per enfrontar-se amb l'Almeria, és un dels pocs camps que encara se li resisteixen al Reial Mallorca. Els balears hi han jugat en cinc ocasions com a equip de Primera Divisió, tant en partits de Lliga com en duels de la Copa del Rei, i no hi han guanyat mai. El balanç és de tres empats i dues derrotes.\nEl primer precedent es remunta a la temporada 2007/08, la primera del conjunt andalús a la màxima categoria del futbol espanyol. El Mallorca visità l'Almeria en la jornada 4 de Lliga i el resultat fou d'empat a un gol. Mané avançà els locals en el minut 33 i Güiza igualà el matx en el minut 77.\nLa campanya següent, la 2008/09, el Mallorca jugà a l'estadi Juegos del Mediterráneo en dues ocasions: primer a la Lliga, en la jornada 11, en un partit que guanyà l'Almeria per 2-1 amb dos gols de Negredo. El davanter guineà Keita fou l'autor de la diana mallorquinista en el minut 93. Poc després, el Mallorca, entrenat per Gregorio Manzano, disputà en el mateix escenari el partit de tornada de l'eliminatòria de vuitens de final de la Copa del Rei. El marcador final tornà a ser d'empat a un gol. Piatti marcà la diana local i Arango féu l'1-1. En aquella ocasió els balears passaren a quarts, ja que havien guanyat a l'anada per 3-1 a Son Moix.\nLa temporada passada, el Mallorca pescà un nou empat (1-1) a Almeria. Un pic més, els andalusos s'avançaren amb un matiner gol d'Uche en el minut 4 i Webó salvà un punt in extremis en igualar el marcador en el minut 87. L'antecedent més recent el trobam en aquest mateix curs, en concret en el matx d'anada de l'eliminatòria de vuitens de final de la Copa del Rei, en el qual l'Almeria s'imposà per 4-3, un marcador que es repetí a la tornada a Palma i que provocà l'eliminació del Mallorca. En el duel jugat en terres andaluses, Ulloa, amb un hat trick, i Uche foren els autors de les dianes locals, mentre que De Guzmán, Víctor Casadesús i Webó marcaren pel Mallorca. L'equip vermell també ha visitat l'Almeria en dues ocasions més, però aquesta vegada com a equip de Segona Divisió. A la temporada 1995/96, el resultat fou 0-0 i en la 1996/97, l'Almeria guanyà 2-1.


Descarregueu i netegeu la cisterna del vàter - 10 remeis a la prova - bany i sanitarisLlegir Més\nPrincipal bany i sanitarisDescarregueu i netegeu la cisterna del vàter - 10 remeis a la prova\nDescarregueu i netegeu la cisterna del vàter - 10 remeis a la prova\nDescobrir i netejar les cisternes encobertes\nDiversos mitjans a la prova:\nsabó per rentar plats\nTreballar amb un ganivet\nnetejadors de dentadures postisses\nCub de neteja actiu WC Fresh Duo\nPestanys de potència del Bref\nDomestos i Co\nLa calç és un problema freqüent amb les cisternes de vàter. Especialment amb aigua dura, condueix ràpidament a dipòsits no desitjats, de manera que el flux d’aigua es veu deteriorat. Però quins fons proporcionen un remei ràpid i en quins punts heu de prestar atenció a l'aplicació ">\nEs pot trobar una cisterna de vàter calcificada de dues maneres diferents: D'una banda, la calç pot fer que poca o cap aigua entri al vàter. D'altra banda, pot causar problemes en tancar el tub d'aigua i flueix contínuament per l'aigua. S'han d'evitar les dues variants, de manera que es recomana una neteja i descarregació periòdica. Si treballes de manera preventiva, estalvies costos d’aigua elevats o dificultats amb el desguàs. Tanmateix, sovint hi ha la qüestió de com s’han de netejar les caixes muntades a la pell. Un cop més, hem preparat els consells adequats per a vostè.\nL’obertura d’una cisterna higiènica autònoma es fa en uns senzills passos:\nPas 1 : per obrir la caixa, aixequeu la tapa de la part superior, generalment és fàcil de treure-la.\nPas 2 : al seu interior trobareu diverses peces mòbils que hauríeu d'eliminar. Poseu-los en una galleda de vinagre perquè la calç es dissolgui. Podeu deixar que els components es remullin durant la nit, de manera que el vinagre tingui prou temps per funcionar.\nConsell: en primer lloc, tanqueu el subministrament d'aigua. Sovint hi ha un aixeta corresponent directament al vàter. En cas contrari, tanqueu l’aixeta principal.\nPas 3 : Inclineu el detergent seleccionat a la cisterna.\nPas 4 : si trobeu dipòsits de calç particularment tossuts, poseu les tovalloletes en remull en essència de vinagre i emboliqueu-les per les zones afectades.\nConsell: si utilitzeu detergents diferents, assegureu-vos que s’harmonitzin entre ells i que no hi ha cap reacció indesitjable.\n5è pas : No utilitzeu el vàter durant la nit i reconstruiu les peces mòbils l’endemà.\nPas 6 : per eliminar qualsevol residu, esbandiu-les bé algunes vegades.\nCisterna de WC per dins\nPer netejar una cisterna oculta de calç, primer cal obrir-la. Per fer-ho, llisqueu cap amunt la tapa de plàstic que es troba a l’esbandit. Ara pot enlairar-se. Sota la coberta normalment es troba una paret intermèdia, que es fixa amb cargols. Afluixeu els cargols i traieu la paret. Ara la cisterna està exposada i es pot netejar.\nTorneu a instal·lar tots els components després de la neteja.\nSuggeriment: Segons el disseny, pot ser necessari un procediment d'obertura. Trobareu ajuda en aquest cas al manual d'usuari del vàter.\nEls remeis casolans no només s’utilitzen per descalçar cisternes, sinó també per a molts altres articles domèstics. Ja sigui planxa, rentadora o cafetera, la calç ja està continguda a l’aigua i, per tant, preveu bloquejos. Tot i que la cisterna del vàter és la menys sensible, ja que no hi circula aigua tèbia, sinó només freda, però arriba directament a l’aigua dura als dipòsits. Per tant, cal netejar el rentat de vàter per precaució.\nQuins són els perills dels mitjans per al medi ambient i els humans "> PDF .\nDades importants sobre la compatibilitat mediambiental dels ingredients a la visió general:\nLa majoria de fragàncies no es degraden a la depuradora. Es troben entre els desencadenants més comuns d’al·lèrgies de contacte.\nLes fragàncies inclouen, per exemple, canyella, majantol i compostos policíclics de musc.\nEls conservants antibacterianos també són difícils de descompondre. Maten els bacteris responsables de la degradació.\nEls biocides dels detergents danyen els microorganismes a les aigües.\nEn els paquets XXL els Rieselstoffe perjudicials per al medi ambient s’han d’utilitzar en major quantitat.\nEls detergents poden conduir a la salinització de la flora i perjudicar-la.\nEls experts recomanen la compra de concentrats alts i productes amb menor contingut de sulfat de sodi.\nUn dels remeis més provats és l’essència del vinagre. Soluciona fins i tot els dipòsits més tossuts, però sovint requereix una estona de treball. Els avantatges són els baixos costos i la disponibilitat ràpida. Si, per exemple, observeu el cap de setmana que el flux d’aigua ha empitjorat, l’essència de vinagre sol ser ràpida a mà o es pot agafar en préstec als amics. No obstant això, ja que causa gasos respiratoris desagradables i irritants, haureu de ventilar bé la sala i treballar millor amb les finestres obertes.\nEviteu el contacte directe amb la pell amb essència de vinagre, ja que té una concentració més gran d’àcid acètic que el vinagre de taula regular i no és adequat per al consum no diluït. És una substància corrosiva que produeix diferents efectes, segons la concentració.\ntambé dissol els dipòsits tossuts\nmés ecològic que molts altres mitjans\ndesenvolupa vapors, de manera que s’aireja bé\ncorrosiu en funció de la concentració\nL’àcid cítric també és un dels remeis casolans eficaços i populars. S’utilitza de la mateixa manera que l’essència de vinagre i combat els dipòsits de manera eficaç. Si es comparen els dos efectes entre ells, es troba que cal recomanar tots dos procediments i tots dos remeis casolans, segons la seva concentració, donen molt bons resultats. Un gran avantatge és que són substàncies naturals que no contaminen l’aigua de forma sostenible.\nde forma pura, relativament respectuosa amb el medi ambient\nfunciona corrosivament i requereix mesures de seguretat\nConsell: Mentrestant, s’ofereixen diversos productes industrials a base d’àcid cítric. Són fàcils de dosificar, però també contenen fragàncies que poden contaminar l’ambient.\nEl sabó dels plats és un dels remeis casolans més segurs, però té el menor efecte sobre la calç. Elimina principalment olors i brutícia i es pot utilitzar per netejar la cisterna de dins i de fora. L’aigua s’ha de drenar fora de la caixa perquè la pugueu netejar amb una esponja o un pinzell.\ndisponible com a detergent orgànic (a base de tensioactius de sucre o sulfats grassos d'alcohol, que es poden descompondre bé)\nnomés contra la contaminació\nCal fregar amb esponja\nConsell: assegureu-vos que trieu els ingredients amb cura per triar varietats ecològiques.\nSi, malgrat els mitjans emprats, no és possible eliminar els dipòsits de calci especialment tossuts, podeu recórrer a mètodes més durs. Per exemple, utilitzeu un ganivet contundent o un destornell per treure suaument la calcària del flotador Styrofoam o a l’entrada. Assegureu-vos de raspar els dipòsits sense danyar el material.\nelimina els dipòsits tossuts\nRisc de dany\nRisc de relliscades i ferides\nadequat per a la retirada gruixuda, la "rectificació fina" s'ha de fer amb una esponja\nConsell: protegir-se amb els guants adequats quan treballis amb el ganivet.\nUn altre remei casolà popular són els comprimits netejadors de la dentadura. També estan fàcilment disponibles en moltes llars o disponibles en botigues a preus raonables. Poseu uns 5 comprimits a la cisterna del vàter i deixeu-los treballar durant la nit. Al cap de poc temps es produeix una bombolla i les pastilles comencen a dissoldre's en contacte amb l'aigua. Les peces eliminades es poden remullar en paral·lel. Agafeu una galleda i barregeu aigua amb algunes tauletes o un altre remei casolà, com ara essència de vinagre.\nConsell: quan tragueu els components més tard, tingueu cura de no entrar en contacte amb el líquid. Porteu sempre guants i treballeu amb les pinces. A continuació, esbandiu bé totes les parts perquè pugueu tocar-les de nou.\nfàcil en l’aplicació\nEn alguns productes es poden descolorir els envasos de plàstic\nno s'ha de tocar\nperjudicial per al medi ambient\nAl comerç s’ofereixen diversos Kalktapps, dissenyats principalment per al rentaplats. Però fins i tot a la cisterna del vàter, aquests productes poden fer meravelles. Utilitzeu les pestanyes segons les instruccions donades, ja que poden tenir diferents concentracions. Eviteu també el contacte amb les llengües, ja que ràpidament comencen a dissoldre's i es tornen corrosius a causa de la humitat de la superfície de la pell.\nsovint ja a la llar\neficaç amb calç\nsovint es resolen més difícilment que els netejadors\nEfecte nociu sobre el medi ambient, per tant, presta atenció als ingredients exactes\nSi els remeis casolans no són efectius o si voleu utilitzar remeis especials immediatament, aleshores els taps actius de WC Frisch Duo Active són especialment pràctics. Són adequats tant per al dipòsit d’aigua com per al contenidor i, per tant, val la pena una inversió. El subministrament d’aigua del bol millora i, quan s’utilitza al recipient del vàter, també s’assegura que la canalització no quedi bloquejada. Quan decalcifiqueu el rentat de vàter, seguiu el següent:\nper a la neteja només necessiteu un cub.\nposeu-ho amb el paper a la caixa del vàter.\nLa pel·lícula es dissol i es conté la combinació d'ingredients actius que conté l'àcid cítric. Al mateix temps, percebeu un aroma fresc i l’aigua es torna blava.\nConsell: col·loca el cub al costat oposat a l’entrada d’aigua.\nLes pestanyes tenen dosis relativament baixes, però també tenen un efecte corrosiu. Eviteu sempre el contacte amb els ulls, la boca o la pell. Porteu roba de protecció si cal. Les pestanyes actives són fàcils d’utilitzar i s’utilitzen principalment com a mesura preventiva. Per tant, són un mitjà adequat i asseguren la frescor i la neteja al dipòsit d’aigua. El paquet obert es pot guardar fàcilment en un lloc segur i sec.\nConsell: assegureu-vos que els nens no puguin accedir a les pestanyes. Els remeis són altament corrosius.\nes pot posar al contenidor amb la làmina dissolta\nbona olor alhora\nNo s’ha de tocar el contingut\nLes pastilles es col·loquen al lavabo i actuen immediatament contra diversos dipòsits com la calç i el rovell. Deixen una agradable fragància i són suaus amb materials. Tanmateix, fins i tot aquestes pestanyes no s’han de tocar amb les mans nues ja que poden reaccionar amb la superfície de la pell. Especialment útil és la possibilitat d’utilitzar les pestanyes d’energia Bref tant a la caixa del vàter com al mateix vàter.\ntambé es pot utilitzar al vàter\nsuau en el material\nmés car que les aixetes per a la neteja de la protecció\nConté fragàncies nocives per al medi ambient\nEl domest s'utilitza principalment per netejar el rentat de vàter. Fins i tot si no s’ha format o només poca calç, pot provocar olors desagradables, que poden ser molt persistents. Dóna-li un munt de gel de força activa Domestos a la caixa i deixa que l’agent interactuï. A més, utilitzeu un raspall per treballar amb zones contaminades perquè es puguin eliminar bacteris acumulats i altres olors. Esbandida enèrgicament. En comparació amb agents més agressius, l'efecte sobre la calç es redueix, no obstant això, el detergent és relativament suau amb el material i deixa una olor especialment agradable.\nbon efecte de neteja\nfragàncies contingudes danyen el medi ambient\nprincipalment per a la neteja i menys contra la calç\nHeu de treballar amb un pinzell per eliminar qualsevol dipòsit tossut\nEl detergent resistent és adequat a l'olor a la cisterna. Combat els bacteris i s'utilitza per tant en aigua suau, que produeix no o només uns quants dipòsits de calci. Poseu una mica del detergent a la caixa i barregeu el líquid amb un pal. A continuació, deixeu-ho treballar durant aproximadament 3 a 4 hores i utilitzeu un raspall per treballar en zones persistents. Esbandiu ara.\nConsell: ja que pot comportar la formació d’escuma, cal parar atenció a la dosificació correcta, de manera que no es produeixi un gran augment del volum. Fixeu-vos en les instruccions del detergent.\nbarat i ja disponible a la llar\nAugment del volum per escuma, amb molta cura\nCal treballar amb raspall i frega\nles substàncies nocives entren al medi\nCal obrir una cisterna de vàter\nObertura del lavabo: diferències entre models independents i versions ocultes\nL’essència de vinagre és molt efectiva\nUtilitzeu àcid cítric\ntreballar amb la finestra oberta\nUtilitzeu pastilles de neteja de la protecció\nproductes químics de comerços minoristes especialitzats\nnetejar el vàter també\nno entri en contacte directe amb els mitjans\nBaixeu especialment amb aigua dura\nFixeu-vos en la selecció de productes respectuosos amb el medi ambient\nCopyright bany i sanitaris: Descarregueu i netegeu la cisterna del vàter - 10 remeis a la prova - bany i sanitarisLlegir Més


Més de 250 atletes participaran diumenge a la cursa Crematorrons de Miami Platja, que enguany s’emmarca dins una Jornada Solidària - Ajuntament de Mont-roig del Camp\nA la zona de Platja Cristall es realitzaran a partir de les deu del matí diversos actes per acompanyar la cursa com una exhibició de zumba, un esmorzar popular, donacions de sang i medul·la, sortejos i inflables.\nLa segona edició de la cursa Crema Torrons de Miami Platja reunirà aquest diumenge 15 de gener a partir de les 10.30 del matí més de 250 atletes que participaran a les dues distàncies (5 quilòmetres i 10 quilòmetres) i també a les curses infantils que s’han organitzat posteriorment. La cursa s’emmarca enguany en una jornada solidària que servirà per recaptar fons per la donació de medul·la òssia. Els diners recaptats al llarg del dia 15, una part de les inscripcions dels atletes que participin a la cursa i les aportacions econòmiques d’empreses i particulars es lliurarà a la Fundació Josep Carreras Contra la Leucèmia, que és l’entitat que treballa des de fa anys a favor de la investigació de les malalties de la medul·la òssia. Encara queden prop de 100 inscripcions disponibles que es poden fer a través de la www.naturtime.es o a la mateixa pèrgola de la Platja Cristall abans de la cursa de diumenge.\nPer tal de donar suport i impulsar aquesta recollida de fons, l’Ajuntament de Mont-roig del Camp, amb la col·laboració de la Fundació Josep Carreras Contra la Leucèmia, el Banc de Sang i Teixits i l’Associació de Donants de Sang del Baix Camp han preparat una sèrie d’actes que duraran tota la jornada i que seran previs o posteriors a les curses. Les activitats començaran a les 10h del matí amb una sessió de zumba solidària oberta a tots els interessats. De 10h del matí fins a les 14h tots aquells que vulguin podran fer donacions de sang i obtenir informació sobre la donació de medul·la, per tal de col·laborar directament amb la campanya. També des de les 10h del matí hi haurà un esmorzar popular per recaptar diners. Paral·lelament, durant tota la jornada, que s’allargarà fins a les cinc de la tarda, hi haurà diversos sortejos amb productes i regals donats per les empreses col·laboradores i inflables pels més petits.\nLa cursa Crematorrons, organitzada per l’Ajuntament de Mont-roig del Camp, oferirà un recorregut íntegrament d’asfalt i transcorrerà sempre pel costat del mar, gaudint de les cales de Miami Platja. Es farà una cursa de 5 quilòmetres i una de 10 quilòmetres. Paral·lelament es disputaran dues curses pels més petits, de 500m i de 1.000m per tal que tothom pugui córrer i ajudar en la recollida de fons.\nRestriccions de tràfic\nLa Policia Local de Mont-roig del Camp informa de les afectacions al trànsit que hi haurà a Miami Platja aquest diumenge 15 de gener en motiu de la celebració de la cursa atlètica Crematorrons i la Jornada Solidària. Pel correcte desenvolupament de la cursa quedarà prohibit el trànsit a la zona de Platja Cristall durant tot el dia 15, des de les set del matí fins a les vuit de la tarda. També quedarà prohibida la circulació a tota la zona de Passeig Marítim i Passeig Mediterrani, sota la via del tren i a partir del núm. 81, des de les 10 del matí fins a la 1 del migdia.


Curts/anuncis | Jacint Casademont\nSempre he narrat històries fos en el format que fos. Com a cinèfil que sóc va arribar el moment de deixar d’escriure-les i plasmar-les en imatges en moviment, i com que no tenia un pressupost gaire elevat, vaig deixar de banda fer una trilogia de pel·lícules de ciència ficció i em vaig centrar en fer i participar en curtmetratges.\nAquí alguns d’ells.\nJo sóc Batman, de Callahan Ruiz.\nMini-curtmetratge pensat coma a spot de l’Acocollona’t que va acabar circulant per diferents festivals. Guanyà el premi del públic a Cotxeres de Sants.\nT’estimo tant, de Jordi O. Romero\nMini-curtmetratge del realitzador de la saga de Los coco andantes i Zona de caza, curt guanyador del premi Brigadoon del Festival de Sitges del 2012.\n¿Dónde está Luis Andrade?, de Josep Maria Raventós\nSèrie web que segueix les aventures d’un parell de fans del desaparegut Luis Andrade al qual li segueixen la pista.\nEl terror segons Jacint Casademont (Acocollona’t 2012)\nDirecció, guió i protagonista\nEl terror segons Jacint Casademont (Acocollona’t 2011)\nMuerte al director\najudant de direcció, so directe\nPrimer curtmetratge escrit i dirigit per en Pitu González en solitari. Un parell de d’amics es fan amb un reproductor de DVD’s amb el poder de…\nCurt de Marta Marín. Es tracta d’un thriller, on el protagonista, seguint el rastre d’unes gotes de sang, es veu immers en una situació de vida o mort.\nco-director, guionista i actor\nRealitzat a mitges amb en Pitu González i amb guió meu. En ell s’explica la història d’una infedilitat que acaba amb mortals conseqüències.\nPrimer curtmetratge que vaig fer amb l’ajuda d’en Pitu González i la Núria Monfort basant-nos en un guió meu. Aquí s’hi explica com una jove parella que en llevar-se descobreix un cadàver decapitat en el seu bany. Què faran amb ell?


Els empresaris del Pirineu i Prepirineu demanen col.laborar en els programes d'Innovació — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Els empresaris del Pirineu i Prepirineu demanen col.laborar en els programes d'Innovació\nEmpresaris - Huguet\nSis associacions empresarials del Pirineu i Prepirineu, entre elles l’Associació d’Empresaris de l’Alt Urgell, han reclamat avui al conseller d’Innovació, Universitats i Empresa, Josep Huguet, "els mitjans i recursos necessaris per col.laborar en la difusió i la sensibilització de la innovació en el sector". El col.lectiu, que feia la cloenda a Ripoll de les Jornades Interempresarials sobre Innovació iniciades el 2007, també ha demanat “el foment de la cooperació entre les empreses, el suport i incentivació dels casos on es duguin a terme polítiques innovadores, i la canalització de les necessitats de les empreses cap a Centres Tecnològics, Universitats, enginyeries, centres de recerca, consultories o el propi Cidem”.\nEls empresaris pirinencs han volgut assenyalar “que hi ha moltes eines per a la innovació, però no s’assoleixen els resultats esperats”. És per aquest motiu que creuen que “s’ha de potenciar la participació empresarial en el disseny i l’aportació d’idees a l’hora d’elaborar els programes d’innovació”. Aquesta possibilitat proposen que es canalitzi a través de Foment del Treball i FEPIME.\nPer últim, el conseller Huguet ha rebut la demanda d’analitzar la possibiitat d’establir un sistema de quotes assignades per empresa per tal de fomentar la innovació, de forma similar al nou model de formació continuada.\nLa sessió d'avui de les Jornades Interempresarials ha estat la tercera i última que completa les altres dues trobades celebrades a Ripoll i a la Seu d’Urgell per tractar les diverses necessitats dels territoris implicats en temes d’innovació. Un cop lliurat el document, el Conseller Josep Huguet s’ha mostrat receptiu amb les propostes plantejades pels empresaris posant èmfasi especial "en la necessitat que existeixi un motor dins el propi territori, és a dir, que la iniciativa neixi de les pròpies empreses i el seu entorn i que no tot sigui ajuda de l’Administració".\nEn un altre ordre de cosos, Huguet ha deixat clar que des del Govern de la Generalitat es dóna suport a la millora de les infraestructures, "que mai és suficient tot i que s’estan fent esforços importants”. En relació a la innovació, ha dit que des del Govern s’està donant suport a Centres Tecnològics que permeten incorporar els serveis de les Universitats als interessos de les empreses per, a partir d’aquí poder innovar producte.


Imprimir Pàgina - El català fantàstic és fàcil... enriquim el nostre vocabulari\nEls fòrums => Inspiració => Missatge iniciat per: JordiRPG en Novembre 06, 2014, 08:53:31 am\nTítol: El català fantàstic és fàcil... enriquim el nostre vocabulari\nPublicat per: JordiRPG en Novembre 06, 2014, 08:53:31 am\nAquest fil ve del de Bàrbars de Lemúria on estàvem parlant d'aquest nou joc de Maqui edicions i que conté moltes paraules curioses i boniques en català que no faig servir habitualment. Parlant amb en Menecrates se'm va acudir la idea de crear un fil per compartir paraules en català que ens ajudin a ampliar el vocabulari.\nAquí van les meves per començar:\nEixarm: Vol dir conjur o acte màgic. La vaig descobrir llegint un llibre sobre l'arnés del cavaller medieval del Martí de Riquer. Em va encantar. És semblant a l'anglesa "charm", segurament estan etimològicament relacionades. No l'he vist fer servir mai i la trobo més bonica que "conjur" o "encanteri". Una alternativa a aquestes dos sempre va bé.\nEstabornir: no és infreqüent però no sé perquè sempre utilitzava "atordir". Suposo que per la semblança al castellà "atordir", que surt en molts jocs de rol. Crec que te una sonoritat molt maca.\nEsbotzar: aquesta la vaig redescobrir al Bàrbars de Lemúria. No és infreqüent. S'utilitza com a sinònim de forçar o rebentar una porta o cosa tancada.\nCatau: És la traducció més adequada de "guarida". M'encanta la frase "caus i cataus" (madrigueras y guaridas).\nEsberlar: Trencar a la vegada que s'obre. Esberlar un crani o calavera (molt gore!), esberlar un ou.\nDe moment, ja n'hi ha prou! ;)\nEspero que us sigui útil. Feu les aportacions que vulgueu!\nTítol: Re:El català fantàstic és fàcil... enriquim el nostre vocabulari\nPublicat per: Menecrates en Novembre 06, 2014, 09:00:38 am\nJo afegeixo un clàssic a la nostra taula de joc: ensulsiar/ensulsiament , quan un túnel es col.lapsa, un talús s'esllavissa, un edifici s'esfondra....\nPublicat per: nyarla59 en Novembre 06, 2014, 03:47:30 pm\nCita de: JordiRPG en Novembre 06, 2014, 08:53:31 am\nAlerta, que estabornir i atordir són dues coses diferents, una és deixar inconscient i l'altre perdre el món de vista per un moment.\nAfegeixo Ara, un altar de sacrifici que va ser causa de befa a la meva darrera partida.\nPublicat per: JordiRPG en Novembre 10, 2014, 08:58:09 am\nCita de: nyarla59 en Novembre 06, 2014, 03:47:30 pm\nOstres... doncs ara ho acabo de mirar al diccionari i tens raó! :o Hi diu, "perdre els sentits". És curiós perquè és una paraula que vaig aprendre a casa i la fèiem servir amb les mosques a l'hivern com a sinònim de "atontades", per exemple: "Aquestes mosques van estabornides pel fred". No m'havia plantejat mai que pogués tenir un significat diferent...\nPD: aquest cap de setmana he fet servir la paraula "esberlar". "Aquesta carabassa se'ns ha esberlat". Ja sé que és un context poc de rol... a no ser que sigui una partida ambientada a Halloween, clar ;)\nPublicat per: JordiRPG en Novembre 10, 2014, 09:01:00 am\nPer cert... m'ha encantat la paraula Batolla al Bàrbars de Lemúria per bola i cadena o morning star. :)\nPublicat per: Menecrates en Novembre 10, 2014, 11:34:18 am\nAquest dissabte vam tornar a trobar-nos un ara, en Nyarla59 és un tossut, en l'escena culminant de lluita contra els mandrils intel.ligents que havíen robat un meteorit enjoiat....\nPublicat per: mobuttu en Novembre 10, 2014, 12:59:53 pm\nRòssec:Allò que resta o s’esdevé com a conseqüència forçada d’una cosa. (Apareix a Ester Estiu).\nI una frase que m'agrada:\nUn runa gravada a la runa de la ruïna.\nPublicat per: Trollkin en Novembre 10, 2014, 11:21:41 pm\nOh! Els problemes que he tingut com a màster al llarg dels anys amb les runes i les runes. Seria correcte dir-ne enderrocs?\nPublicat per: Meriba en Novembre 10, 2014, 11:57:14 pm\nMeteorit enjoiat, mandrils intel·ligents... això em sona Quim :P\nPublicat per: JordiRPG en Novembre 11, 2014, 10:10:24 pm\nCita de: Trollkin en Novembre 10, 2014, 11:21:41 pm\nA mi em sembla bé. :)\nA part sempre pots fer un concurs de joglars en uns enderrocs. En català te més sentit que fer-lo en unes runes:\nPublicat per: JordiRPG en Novembre 11, 2014, 10:26:11 pm\nArmadura de plates i no "armadura de plaques". Ho vaig descobrir en el llibre d'arnesos medievals del Riquer. Tots els paladins catalans amb "armadures de plaques" ja us podeu suïcidar :P :P :P\nPer cert, cada vegada que llegeixo "afilar" enlloc d' Esmolar m'agafa de tot. Ja sé que està acceptada però totes les meves neurones l'assenyalen com castellanismecastellanismecastellanisme... Les agulles poden tenir fil però les espases i destrals tenen Tall i, per tant, per mi no te cap sentit fer servir aquesta paraula. Potser és que com que sóc enginyer sóc una mica capquadrat... ;D La odio ;D I que consti que contra el castellà no hi tinc res, eh?\nEsbudellar com a traducció de "destripar". No sé per què però trobo que te una sonoritat molt adient al seu significat. Ecs... ;)\nPublicat per: Trollkin en Novembre 11, 2014, 11:07:43 pm\nSi, esbudellar és uns paraula que, entre tots, em de fer l'esforç de recuperar i podar-la sobre la taula més sovint. :p\nPublicat per: Menecrates en Novembre 18, 2014, 04:31:13 pm\nGanyip: menja altament energètica per anar a caminar, d'aventures... a la Terra Mitja serien les lembas i a l'actualitat les barretes energètiques!\nPublicat per: Gaelos en Novembre 19, 2014, 10:22:34 am\nJo hi tinc un problema amb l'idioma.\nAl tenir la major part dels llibres en castellà, quan utilitzo les paraules en joc, utilitzo el mateix idioma, i per evitar que el mal d'orelles, la narració de la partida, en la major part del temps, també la faig en castellà per evitar d'anar barrejant els dos idiomes.\nPublicat per: JordiRPG en Novembre 21, 2014, 11:32:58 am\nJo tinc un problema similar, Gaelos. Quan arbitro, ho faig en català però em trobo mancat de fluïdesa perquè la majoria de vocabulari que tinc en l'àmbit fantàstic és en castellà. És el que passa quan has llegit fantasia i ciència ficció de manera aclaparadora en castellà durant més de 25 anys de la teva vida...\nPer això, parlant amb en Menécrates, se'm va acudir aquest fil. I és que algunes paraules que tenim en català per parlar d'això són molt boniques, carai! Si no les faig servir jo (o nosaltres) qui ho farà? :)\nEl que tinc comprovat és que quan "introdueixes" una paraula nova, al principi tot queda molt forçat però després esdevé natural... És la meva experiència. Pensa que la majoria de paraules específiques del gènere fantàstic tampoc es fan servir quotidianament en castellà però ens hi hem anat acostumant perquè som uns frikis JAJAJAJA ;D.\nÉs una opinió eh? ;)\nPublicat per: JordiRPG en Novembre 21, 2014, 11:40:00 am\nEsfereir (estar esfereït): enlloc d'estar terroritzat o molt espantat. Jo la faig servir quan no ets responsable dels teus actes a causa de la por. Molt útil al fallar les tirades de "Cordura" de Cthulhu ;)\nPublicat per: JordiRPG en Novembre 21, 2014, 11:46:15 am\nD'on heu tret aquesta paraula? M'encanta i no l'havia sentit mai! :)\nAra l'expressió "Brandar l'espasa" te un significat nou per mi... (potser no hi te res més a veure, jo que sé) ::)\nPublicat per: JordiRPG en Novembre 25, 2014, 09:24:40 am\nL'apartat d'espantacriatures és una mina ;)\nPublicat per: Meriba en Novembre 26, 2014, 08:18:13 am\nSí, realment és fantàstic. Tot un reguitzell de monstruositats i llegendes d'allò més inspirador. ;)\nPublicat per: JordiRPG en Desembre 09, 2014, 05:02:50 pm\nPublicat per: Trollkin en Desembre 09, 2014, 08:25:40 pm\n"Brandada de bacallà" s'enten també més bé. ;D\nPublicat per: Menecrates en Desembre 10, 2014, 12:43:30 pm\nPublicat per: nyarla59 en Desembre 12, 2014, 08:47:14 am\nPublicat per: Elmoth en Desembre 17, 2014, 07:50:48 pm\nUna quw a mi sempre m'ha agradat és grimpar. No és gaire novedosa, ho sé, però m'agrada :)\nPublicat per: Roger Trobanoms en Desembre 18, 2014, 11:48:50 am\nRelacionat amb aquest tema, us recomano un llibre que em van portar els reis fa un parell d'anys: Enciclopèdia de la fantasia popular catalana http://www.casadellibro.com/libro-enciclopedia-de-la-fantasia-popular-catalana/9788448900120/633668 (http://www.casadellibro.com/libro-enciclopedia-de-la-fantasia-popular-catalana/9788448900120/633668)\nPublicat per: Trollkin en Desembre 18, 2014, 01:15:10 pm\nPublicat per: Menecrates en Desembre 18, 2014, 01:40:48 pm\nPublicat per: Menecrates en Gener 15, 2015, 02:57:10 pm\nPublicat per: Elmoth en Gener 15, 2015, 04:00:29 pm\nPublicat per: Trollkin en Gener 15, 2015, 05:04:06 pm\nPublicat per: JordiRPG en Febrer 16, 2015, 03:58:12 pm\nUn sinònim de conduir i que feia temps que no feia servir: Menar\nPublicat per: Roger Trobanoms en Febrer 16, 2015, 05:19:41 pm\nMolt bé! Aleshores, reconduir dèu ser... remenar!\nPublicat per: JordiRPG en Febrer 16, 2015, 07:46:40 pm\nPublicat per: JordiRPG en Febrer 23, 2015, 11:43:41 am\nUna que en Gaelos va fer servir ahir a la Patirol:\nPortella per "trampilla". "Trapa " podria ser un sinònim?\nAltres paraules que vam utilitzar de la llista que portem van ser "esberlar", "rossinyols", "tall" i "esmolar". Em vaig deixar de fer servir la paraula "esbudellar", això que portava una destral de tall ben esmolat... ;)\nPublicat per: JordiRPG en Març 06, 2017, 11:13:02 am\nRessuscito aquest fil per posar-vos dos links de literatura fantàstica i mitologia catalanes o en català:\nEspero que us agradin i els pugueu aprofitar. :)


Les monges germanes de l'Empar (1860)\nMiquel Ferrà i Martorell | 01 desembre 2002\nEl periòdic El Mallorquín dedica un llarg reportatge a unes monges que lluny de servir l'Església en la clausura, ho fan a cel obert, en el carrer, els hospitals i les cases dels més desfavorits i dissortats. Ha passat el temps necessari per a poder fer una anàlisi d'aquesta institució religiosa-social fundada pel prevere Sebastià Gili Vives, un artanenc de rauxa i enginy. Així, el periodista, diu entre altres moltes coses que «la caritat és la divisa de les Germanes de l'Empar: la seva alta missió és per a tothom i a tothom consola; i des de la més pobra i oblidada família, reben tots en el llit del dolor la més sol·lícita cura... Però aquesta missió (Inclusa, llar dels ancians, malalts mentals, hospital general...) no es limita al que hem dit, sinó que s'escampa, es dilata encara més, sense que per cap circumstància pugui decaure aquest esperit ardent que anima, en tot temps, aquest afany d'exercir la caritat. L'atenció que es donen al malalt en la part moral no es descuiden en cap moment... puix que aquesta és la part més noble i ennoblidora de l'ésser humà... Asseguda en el capçal del llit del pacient, al qual dedica el seu esforç... hi ha una destra forma de donar ànims al malalt, i una certa pedagogia de la resignació cristiana...».\nSón paraules del periodisme d'altre temps, en un castellà potser una mica romàntic i altre tant recercat, que he traduït lliurement a la nostra llengua. Però les notícies porten notícia i així, en el mateix diari i en un altre moment cronològic, llegim:\n«Ahir a les onze de la nit fou trobada rere la porta d'una entrada del carrer de la Quartereta, una nina acabada de néixer. Tot d'una que la policia tingué coneixement del que passava, traslladada al lloc esmentat, practicà les diligències necessàries per tal de procurar tots els auxilis que el seu delicat estat reclamava i a tals efectes, al cap d'una hora, era conduïda, acompanyada d'una comare i un agent, a la Casa de nins expòsits, vestida i endreçada, gràcies a la caritat d'algunes persones. Fets com el que comentam ens causa la més justa indignació; puix que vivim en un país civilitzat en el qual tenim un hospital que honra a la Junta que el regenta, i un hospici molt ben muntat on hi destaquen els bons sentiments d'unes religioses a les quals són confiades aquestes criatures abandonades pels seus pares...».\nTanmateix no podem contemplar aquests fragments periodístics sense situar-nos en aquell temps marcat per tanta misèria i tantes injustícies. Els anys 50 i 60 del segle XIX duien guerres, revolucions, cops d'Estat, corrupcions administratives a gran escala per part del Govern, caciquisme tirànic...\nPer això, aquells que desinteressadament servien en tasques socials de primer ordre, com és el cas present, bé mereixen de tant en tant, un racó en la nostra memòria.


Des de l'ampit de la finestra: Proves gràfiques\nAquí teniu el vídeo de l'agressió amb tota la legitimitat legal del món de les forces d'ocupació.\nDeclaracions del rector sobre el seu permís a la irrupció dels mossos a la Universitat. Parlen de violència i de no complir les normes de convivència com a justificació principal d'aquest atac policial. Té collons. D'això se'n diu manipulació informativa, senyor Cuní. Fixar-se en estupideses per justificar una càrrega policial en un centre universitari (cosa que no passava ni al Franquisme tardà) és demagògic i propi d'un imbècil com vostè. El vídeo s'acaba amb unes declaracions del rector dient que a la UB hi ha hagut democràcia, l'única que ha consultat el claustre i els estudiants mitjançant un referèndum, i que ha guanyat l'opció de seguir amb el Pla Bolonya. Doncs això és en part veritat, però també mentida. Els estudiants, a diferència del claustre, de la UB van decidir, per majoria, tombar el Pla Bolonya. Per això segons després apareixen estudiants protestant amb pancartes i consignes (com ara "Dídac Ramírez dimissió" o "UB, Democràcia Zero"). El Cuní innocentment, per intentar semblar imparcial, diu a veure si és possible donar un micròfon als estudiants, però en cap cas els dóna la veu. I els estudiants, òbviament, queden retratats pels mitjans com "uns fills de puta que tallen carrers, no tenen ofici ni benefici i no deixen parlar als adults". Així ens pinten, tot un espectacle.\nI, a sobre, els professors (aquells del claustre que en temps anteriors, segons el rector, li demanaven que deixés entrar els policies o exigirien la seva dimissió) es posen a favor dels estudiants i creuen que la mesura és desproporcionada. Festival. A qui hem de creure? Als estudiants i als professors, o al rector? Molt esclaridores les paraules del professor de la UB Manel Delgado.\nPerò sens dubte ens quedarem amb aquestes imatges (i les del primer vídeo). No parlem del Darfur, ni del Tibet, ni d'Sri Lanka. Parlem de Catalunya, de Barcelona. Europa! A això ens ha de dur el progrés?\nMolt bones entrades!\nHem d'anar divulgant tot això!!!!\nGràcies per ser-hi :-)))\n18 de març de 2009 a les 11:12


Escoles - Jove Espectacle\nActvitats per al món educatiu\nTallers i espectacles de ciències...\nL'anglès a través de la música\nTallers de dansa....\nEspectacles de titelles...\n... i de tota mena!\nBenvinguts a la web de Jove Espectacle per als Centres Escolars\nAquesta és la nostra web per a centres educatius. Jove Espectacle, a més d’un portal genèric sobre l’espectacle per a infants i adolescents a Catalunya, té una vessant educativa. I ara mateix esteu a la seva web. Com podreu veure en el meu currículum, durant molts anys m’he dedicat als espectacles per a escolars, i això fa que tingui una alta especialització en aquest tipus d’activitats, siguin espectacles, siguin tallers de diverses disciplines artístiques, siguin activitats relacionades amb la ciència, -una de les meves grans passions, a més del teatre- i un llarg etcètera.\nAquí teniu el catàleg de totes les nostres activitats, amb preus i una breu descripció (pdf) ►►►\nEn un futur immediat, a més, en el nostre bloc us brindarem la possibilitat de publicar les vostres experiències, dins i fora del centre, relacionant educació amb espectacles, ciències, gestió de les emocions i, com no, de veure les que altres companys i companyes han publicat, interactuant amb ell@s.\nTambé podreu veure crítiques d’espectacles per a infants i joves que jo mateix o d’altres persones qualificades anem veient en actuacions, fires, festivals o en sessions escolars.\nDe tot això, n’elaborarem un butlletí periòdic que us anirem enviant al centre, al qual us podeu subscriure també a nivell personal. Esperem que tot plegat us sigui útil, i que us serveixi com a eina de comunicació i millora de les activitats complementàries a l’educació dins de l’escola.


Els centrals fan que Brasil es classifiqui amb agonia - Regió7 :: El Diari de la Catalunya Central\nEls centrals fan que Brasil es classifiqui amb agonia\nThiago Silva i David Luiz donen la victòria a\nun equip que torna a patir fins al darrer instant\nagènciesfortaleza 05.07.2014 | 00:00\nBrasil va arribar a les semifinals del seu Mundial novament amb un patiment immens i aprofitant l'encert dels seus dos centrals. Els homes de Scolari, que van fer una primera part bona i de pressió, van veure com Colòmbia els va tancar a l'àrea en l'últim quart d'hora i va tornar a demostrar que el joc dels amfitrions és de tot menys bonic. Els colombians van ser massa ingenus en molts moments del partit i ho van pagar amb l'eliminació i amb la pèrdua d'una bona oportunitat, però la joventut d'alguns dels seus homes, com James Rodríguez, els obre un futur esplendorós.\nL'escenari va impressionar massa Colòmbia o bé Brasil va sortir connectat com ho havia de fer, però el fet cert és que el combinat de José Peckerman no va existir durant la primera mitja hora, ofegat per la pressió local. Brasil ja va avisar amb una falta llançada fora per Neymar i va anotar el gol al minut 7. Un córner a la dreta d'Ospina és llançat pel davanter del Barça, David Luiz no hi arriba i Thiago Silva, amb el genoll, al segon pal, aprofita la desatenció de Carlos La Roca Sánchez per marcar.\nVa semblar que els colombians reaccionaven lleugerament amb una falta llunyana de Guarín i, sobretot, amb un xut de Cuadrado que va anar al lateral de la xarxa després de tocar el David Luiz, però va ser un miratge. James Rodríguez, que va fer una sola aparició en tota la primera part, rebia la pressió de Fernandinho i una pilota perduda per Cuadrado i un altre robatori d'esfèrica va desembocar en dos xuts de Hulk que va resoldre magistralment Ospina.\nEn els últims vint minuts de partit, Brasil ja no va atacar tant. Va semblar que el seu rival havia aconseguit controlar el joc, sobretot després del contraatac de Rodríguez que va desaprofitar Cuadrado. El joc es va travar i embrutir, amb moltes faltes al centre del camp, però tot i això Marcelo, en un xut que va rebotar en Fred, i Neymar amb una falta directa van tenir dues oportunitats més d'haver fet el segon gol. El descans arribava amb la sensació que Colòmbia havia de fer alguna cosa més per treure's la pressió de Brasil i que els locals potser havien deixat escapar viu el rival.\nLa segona part va semblar que començava amb poc ritme. Peckerman va fer entrar al camp Adrián Ramos per buscar més intensitat atacant, però el conjunt cafeter només va donar senyals de vida amb una rematada de Guarín, una de les novetats ahir, que va anar fora.


Villa Toni Levanto Itàlia - Ofertes d'hotels amb els MILLORS DESCOMPTES EN LÍNIA\nVia Martiri Della Liberta 38, Levanto, Levanto, Itàlia, 19015 - Veure al mapa\nMés informació sobre Villa Toni\nAl visitar Levanto, vosté es sentirà com a casa a Villa Toni, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Villa Toni és compromet a que la seva estada sigui el més còmoda possible. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara banyera hidromassatge, calefacció, mini bar, balcó/terrassa, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Villa Toni és una elecció inteligents per a viatgers a Levanto, i ofereix una estada relaxant i sense molèsties.\nTots els tipus de viatgers (6) Viatgers en solitari (2) Famílies amb infants grans (1) Grups (3)